Hadrian Esteves

**Adrián Estévez Cebreiro**, coñecido artisticamente como **Hadrian Esteves** (Palas de Rei, 1989), é un músico, investigador e docente galego afincado en Copenhague. É coñecido polo seu proxecto de post-punk e darkwave *Pulsations*. Dende 2024 tamén forma parte da banda dinamarquesa de rock gótico *Nightlight*. A súa obra abrangue tamén estilos como o metal extremo, o post-metal, a música electrónica e a música tradicional galega. Foi cofundador de *Final Embrace Records*, un selo especializado en lanzamentos de metal underground en formato analóxico.

A súa música foi editada en formato vinilo, CD, casete e dixital por selos discográficos internacionais como Drakkar Productions (Francia), Swiss Dark Nights (Suíza), Crunch Pod (Estados Unidos) ou Senkrecht Records (Hungría), entre outros.

## Traxectoria 
Esteves comezou os seus estudos musicais na Escola de Música Municipal de Palas de Rei e no grupo de música tradicional *O Palacio do Rei*, continuando logo no Conservatorio Profesional de Música de Melide. En 2011 graduouse en Maxisterio na especialidade de Educación musical pola Universidade de Santiago de Compostela, e cursou estudos de musicoloxía na Universidad de La Rioja. Obtivo o mestrado en musicoterapia pola Universitat de Vic en 2013.

Completou a súa formación con estudos avanzados en liderado educativo en institucións internacionais como o University College London, onde obtivo un máster en *Advanced Educational Practice*, e en Harvard University, onde cursou o *Certificate in School Management and Leadership*. Tamén posúe o *National Professional Qualification for Senior Leadership*, outorgado polo Department for Education do Reino Unido. Na actualidade é líder en innovación e aprendizaxe e director do departamento internacional nun centro educativo multilingüe de Copenhague adscrito ao modelo Cambridge International Education da Universidade de Cambridge.

### Pulsations 
*Pulsations* é o proxecto en solitario fundado por Hadrian Esteves en 2020, centrado na mestura de post-punk, coldwave, EBM e minimal synth. A súa música destaca polo uso de sintetizadores analóxicos, ambientación escura e letras existenciais.

O proxecto debutou co sinxelo *Pulsations / Bedwarfing Virtues* (2020, Crunch Pod), seguido por *Of Vultures and Sickles* (2021, Crunch Pod) e o EP *Neglected Synapses & The Hedonic Paradox* (2021, Crunch Pod). En abril de 2023 publicou o seu primeiro álbum completo, *Tainted Covenant* (2023, Swiss Dark Nights).

## Recepción crítica 
*Tainted Covenant* foi amplamente recoñecido en medios especializados:

* *Post-Punk.com* definiuno como "unha obra mestra de lirismo e musicalidade".
* *ArtNoir* incluíuno entre os cinco álbums favoritos do ano.
* *Darkitalia* colocouno no seu Top 50 de álbums de 2023.
* *Dark Life Experience* situouno no posto número 5 da súa listaxe anual.
* O blog *Darkenin Heart* publicou unha extensa entrevista co músico.

## Estilos e proxectos paralelos 
Alén de Pulsations e Nightlight, Hadrian Esteves participou en proxectos musicais diversos:

* En bandas de metal extremo como *The Last Twilight*, *Black Goat*, *Merciless Warfare* e *Skullkrusher*.
* No proxecto de post-metal e ambient *Kalte Sonne* (2015–2016).
* No proxecto de indie electrónico e synth-pop *HÆC* (2017–2018).
* En agrupacións de música tradicional galega como *O Palacio do Rei*, a *Banda Xuvenil de Palas de Rei* e a *Orquestra Sinfónica de Melide*.

## Discografía 
### Como Pulsations 
* *Pulsations / Bedwarfing Virtues* (2020, Crunch Pod)
* *Of Vultures and Sickles* (2021, Crunch Pod)
* *Neglected Synapses & The Hedonic Paradox* (2021, Crunch Pod)
* *Tainted Covenant* (2023, Swiss Dark Nights)

### Compilacións destacadas 
* *X Marks The Goth* (2023) – versión acústica de "Neglected Synapses"
* *After the Flames – A Benefit for Recovery* (2023, Crunch Pod)
* *SenkWaves – A Senkrecht Compilation* (2022, Senkrecht Records)

### Con outros grupos 
* Con *The Last Twilight*: oito lanzamentos entre 2003 e 2014
* Con *Black Goat*: *Blood Ritual* (2003), *Death Ritual* (2010)
* Con *Merciless Warfare*: *Satanic Liturgies Of Destruction* (2009), *Unholy Extermination Squad* (2009)
* Con *Kalte Sonne*: *Terra Incognita* (2015)
* Con *HÆC*: *Soon* (2017), *Turn Around / Relief* (2018), *How You Feel* (2018)

## Publicacións 
* Estévez, Adrián (2011). *Orffan Rock*. Ames: Asociación Educativa Cultural Musicrearte. Cap. 17. ISBN 978-84-939257-4-1.
*Estevez, Adrian (2025). *Singing Science: Using Music to Boost Language Learning and Inclusion in International Classrooms*. ICT Connect Magazine, ICT Academy, vol. 16, nº 6 (xuño 2025), páx. [s/d]. ISSN 2394-3904. Texto completo.

## Notas 
## Véxase tamén 
### Ligazóns externas 
* Bandcamp de Pulsations
* Facebook de Pulsations
* Facebook de Nightlight
* The Last Twilight
* Discografía en Discogs